**பேதை உள்ளான்** (*Ruff*) என்பது **கரைப்பறவைகள்** (*shore birds or wader*s) வகையைச் சார்ந்த ஒரு பறவை. பல உள்ளான் வகைப் பறவைகளும் இப்பிரிவில் அடங்குவன. இப்பறவையின் விலங்கியல் பெயர் *Philomachus pugnax*. ஆங்கிலத்தில், இப்பறவையின் ஆண் Ruff என்றும் பெண் பறவை Reeve என்றும் அழைக்கப்படுகின்றது. இது இந்தியாவில் பரவலாகக் காணப்படும் குளிர்கால-வரவி (*winter visitor*) ஆகும்; மேலும் இது ஒரு வழிசெல் இடம்பெயர்வி (*passage migrant*). பெரும்பான்மையாக ஐரோப்பாவில் இனப்பெருக்கம் செய்யும் இவற்றின் தற்போதைய எண்ணிக்கை 32.8 இலட்சம் சோடி உள்ளான்கள் எனக் கணக்கிடப்பட்டுள்ளது. (பேதை உள்ளான்கள் சோடியாக இருப்பதில்லை; குடிபெயர்வதும் இல்லை -- இங்கே சோடி என்று குறிப்பிடப்படுவது அவற்றின் மொத்த எண்ணிக்கையை உணர்த்துவதற்குத் தான்!)

அடையாள விளக்கம்
---------------

 Eight winter-plumage birds standing in a pool in India. குளிர்காலத்தில் இந்தியாவுக்கு குடிபெயர்ந்த ஒரு கூட்டம்
பேதை உள்ளான்கள் நீண்ட கழுத்து, சிறிய தலை, **நுனியில் சற்று-சரிந்த சிறிய அலகு**, பானை வயிறு, சற்றே-பெரிய ஆரஞ்சு அல்லது சிவப்பு நிறக் கால்கள் கொண்ட கரைப்பறவைகள். ஆண் பறவை பெண் பறவையை விட சற்று பெரியது. ஆண் பறவை, **பவளக்காலி** எனப்படும் Red shank - ஐ ஒத்த அளவு கொண்டிருக்கும்; பெண் பறவை, மர உள்ளான் எனப்படும் Wood sandpiper - ஐ ஒத்த அளவு கொண்டிருக்கும். இப்பறவை பால் ஈருருமை (sexual dimorphism) உடையது: கோடையில் (அதன் இனப்பெருக்கக் காலத்தில்) ஆணின் கழுத்தைச் சுற்றி வெண்ணிறத்திலோ பிற நிறத்திலோ சிறகுத்தொகுதி காணப்படும். இவற்றின் பழுப்பு நிற வால் மற்ற உள்ளான்களில் இருந்து இவற்றை வேறுபடுத்திக் காட்டும்.

பரவலும் இருப்பிடமும்
--------------------

பேதை உள்ளான்கள் வட ஐரோப்பா, சைபீரியாவிலுள்ள ஆர்க்டிக் துந்துரா சமவெளிப் பகுதிகளில் இனப்பெருக்கம் செய்கின்றன. குளிர் மிகுந்த பனிக்காலங்களில் இவை அப்பகுதிகளை விட்டு குடிபெயர்கின்றன: பெரும்பாலும் தென் ஐரோப்பா, ஆப்பிரிக்காவின் கடற்கரை-சதுப்பு நிலங்களுக்குச் செல்கின்றன; தெற்காசியா, ஆத்திரேலியா நோக்கியும் இவை குடிபெயர்வதுண்டு. இந்தியாவில், குறிப்பாக கோடிக்கரை வனவிலங்குகள், பறவைகள் சரணாலயத்திற்கு வரும் பேதை உள்ளான்களின் எண்ணிக்கை வெகுவாகக் குறைந்துள்ளது.

இனப்பெருக்க காலமும் கலவி முறையும்
---------------------------------

ஆண் உள்ளான்கள் **லெக்**  என்றழைக்கப்படும் ஒருவித கோதாவில் இறங்கித் தம் வீரியத்தைக் காட்டுகின்றன; இங்கு மூன்று விதமான ஆண் உள்ளான்கள் காணப்படுகின்றன: 

1. எல்லைவாசிகளான **தன்னிச்சையான** [சார்பற்ற] **ஆண்கள்** (எல்லையரசர்கள்!)
2. அண்டி வாழும் இரண்டாந்தர **’துணைக்கோள்’ ஆண்கள்**
3. பிற-எல்லைக்குரிய தன்னிச்சையான ஆண்கள்: **விளிம்பு-நிலை ஆண்கள்**

வெண் கழுத்துப்பட்டையுடன் கூடிய துணைக்கோள் ஆண்
இனப்பெருக்கக் காலங்களில், பேதை உள்ளான் ஆண்கள் கழுத்துப்பட்டை போன்ற சிறகுத்தொகுதியுடனும் (இச்சிறகுத்தொகுதிகள் அடர் நிறத்திலோ (எல்லையரசர்கள்) வெண்ணிறத்திலோ (துணைக்கோள் ஆண்கள்) இருக்கும்; மூன்றாம் வகை விளிம்பு-நிலை ஆண்கள் பெண் உள்ளான்களை ஒத்திருக்கின்றன) கொண்டை போன்ற தலைப்பகுதியுடனும் வகை வகையான நிறங்கள் கொண்ட தாடைப்பகுதியுடனும் காட்சியளிக்கின்றன.

கோதாவிற்கு வரும் பெண் உள்ளான், திறமையான ஆணைத் தேர்ந்தெடுத்து அதனுடன் கலவியில் ஈடுபடுகிறது; பின்னர் அப்பெண் உள்ளான் லெக்கை விட்டு வெளியேறிச் சென்றுவிடும்.

### கூடு கட்டுதல், பராமரித்தல்

கூடு கட்டுவதிலோ குட்டிகளை வளர்ப்பதிலோ ஆண் உள்ளான் எவ்வித பங்கும் கொள்வது *இல்லை*. 
புற்கள், சதுப்புநிலச் செடிகளுக்கு இடையில் எளிதில் தெரியாத வண்ணம், தரையில் கூடு கட்டுகிறது பெண் உள்ளான்; இதன் கூடு தரையில் ஒரு பள்ளம் எடுத்து அதைச்சுற்றி புற்களிட்டு கட்டப்படுகிறது.

### முட்டைகள், குஞ்சுகள்

பெண் உள்ளான் சராசரியாக நான்கு முட்டைகளை இடுகிறது; 20-23 நாட்களுக்குப் பிறகு முட்டை பொரிந்து குஞ்சு வெளிவருகிறது. குஞ்சுகளுக்கு உணவு கொண்டு வருவதும் பெண் உள்ளானே. சுமார் ஒரு மாதத்திற்குப் பின்னர் குட்டி உள்ளான் பறக்கத் தொடங்கி விடும்.

பேதை உள்ளான் in *Nederlandsche Vogelen*  
(en: Dutch Birds), Vol. 1 (1770)

குடிபெயர்தல்
------------

பேதை உள்ளான்கள் குளிர்காலங்களில் மேற்கு ஐரோப்பாவிலிருந்து மேற்கு ஆப்பிரிக்கா வரையிலும் காணப்படுகின்றன; இவை கிழக்கே இந்தியா வரையிலும் குடிபெயர்கின்றன. (இந்தியாவுக்குக் கிழக்கே இவை அரிதாகவே செல்கின்றன) மிகுதியான எண்ணிக்கையில் இவை குடிபெயர்வது ஆப்பிரிக்காவுக்குத்தான். (சில பேதை உள்ளான்கள் **15,000 கி.மீ.** வரை பறந்து செல்கின்றன). 
ஆண் உள்ளான்கள் தனியாகவும் பெண் உள்ளான்கள். சிறு உள்ளான்கள் தனியாகவும் குடிபெயர்கின்றன.

### பெயர்வு

சூலை முதல் இவற்றின் பெயர்வு தொடங்கும்; முக்கிய, பெரும் பெயர்வுகள் சூலை இறுதியில் தொடங்கி நடு-செப்டம்பர் வரை நிகழ்கின்றன (நவம்பர் வரை இது நீள்வதுண்டு).

### மீள்-திரும்புதல்

நடு-பெப்ருவரி யில் தொடங்குகின்றது; முக்கியப் பெயர்வுகள் மார்ச்சில் தொடங்கி ஏப்ரல் இரண்டாம் வாரம் வரையிலும் தொடர்கிறது.

உணவும் உட்கொள்ளும் காலமும்
--------------------------

பெரும்பாலான கரைப்பறவைகளின் உணவான பூச்சிகள், முதுகெலும்பில்லாத உயிரினங்கள் ஆகியவையே பேதை உள்ளான்களின் உணவும்; குடிபெயர்தலின் போதும் குளிர்காலத்திலும் விதைகளையும் இவை உண்கின்றன. இக்கால கட்டத்தில் அரிசி, மக்காச்சோளம் ஆகிய தானிய விதைகள் இவற்றின் உணவாகும்.

 தமிழ்நாட்டிலுள்ள ஒரு நெல் வயல் - இது பேதை உள்ளான்களுக்குப் பிடித்தமான ஒரு உணவுக்களமாகும்.
ஈக்கள், வண்டுகள் போன்ற தரை-வாழ், நீர்-வாழ் பூச்சிகளும் அவற்றின் முட்டைப்புழுக்களுமே பேதை உள்ளான்களின் **இனப்பெருக்க கால** முக்கிய உணவாகும்.

குடிபெயர்தலின் போதும் குளிர்காலத்திலும் பூச்சிகள் ( கேடிசு ஈக்கள், நீர்-வண்டுகள், மே ஈக்கள், வெட்டுக்கிளிகள்), வெளியோடுடைய உயிரிகள், சிலந்திகள், நத்தை போன்ற மெல்லுடலிகள், புழுக்கள், தவளைகள், சிறு மீன்கள் ஆகிய உயிரி வகை உணவுகளும் அரிசி, மக்காச்சோளம், பிற தானியங்கள், செட்சு, புல்வகைகள், நீர்த்தாவரங்கள் ஆகிய தாவர உணவு வகைகளும் இவற்றின் உணவாக அமைகின்றன.

RUFF பெயர்க்காரணம்
------------------

 பதினேழாம் நூற்றாண்டுகளில் புழங்கிய கழுத்துப்பட்டைப் பாணி
பதினாறு, பதினேழாம் நூற்றாண்டுகளில் புழங்கிய கழுத்துப்பட்டைப் பாணியை ஒத்த கழுத்துப்பட்டை போல இவற்றின் சிறகுத்தொகுதி உள்ளதால் Ruff என்ற பெயர் வந்தது.

படத்தொகுப்பு
------------

* பேதை உள்ளான்கள்பேதை உள்ளான்கள்
* பேதை உள்ளான்கள் வலையிட்டுப் பிடிக்கப்படுகின்றனபேதை உள்ளான்கள் வலையிட்டுப் பிடிக்கப்படுகின்றன
* பெண் பேதை உள்ளான்பெண் பேதை உள்ளான்
*

மேற்கோள்கள்
-----------

1. 1 2  BirdLife International (2016). "*Calidris pugnax*". *IUCN Red List of Threatened Species* **2016**: e.T22693468A86591264. doi:10.2305/IUCN.UK.2016-3.RLTS.T22693468A86591264.en.. பார்த்த நாள்: 12 November 2021.
2. 1 2  The Royal Society for the Protection of Birds
3. ↑  name=How to know the Indian Waders by Frank Finn p.166
4. ↑  *பேர்டிங்.இன்* வலைத்தளத்திலிருந்து
5. ↑  European status\_ஏவிபேர்டுசு.காம்
[*தொடர்பிழந்த இணைப்பு*]
6. ↑  "பேர்டுகைடுசு.காம்". 2009-12-02 அன்று மூலம் பரணிடப்பட்டது. 2009-10-19 அன்று பார்க்கப்பட்டது.
7. ↑  name=How to know the Indian Waders by Frank Finn p.167
8. 1 2  "சியாட்டில் ஆடுபான்". 2011-07-19 அன்று மூலம் பரணிடப்பட்டது. 2009-10-19 அன்று பார்க்கப்பட்டது.
9. ↑  முனைவர். பாலச்சந்திரன்
[*தொடர்பிழந்த இணைப்பு*]
10. ↑  தமிழ் விக்சனரியில்
11. ↑  "பிரடரிக் விடமோ-எவலியூசனரி பயாலச்சி". 2007-10-31 அன்று மூலம் பரணிடப்பட்டது. 2009-10-21 அன்று பார்க்கப்பட்டது.
12. 1 2  Reproduction\_ஏவிபேர்டுசு.காம்
[*தொடர்பிழந்த இணைப்பு*]
13. ↑  தமிழ் விக்சனரியில் migration
14. 1 2  http://www.avibirds.com/
[*தொடர்பிழந்த இணைப்பு*]

வெளியிணைப்புகள்
---------------

விக்கிமீடியா பொதுவகத்தில்,  
 ***Calidris pugnax***   
என்பதின் ஊடகங்கள் உள்ளன. 


விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***Philomachus pugnax***

* பேதையுள்ளான்களின் அண்மைக்கால படங்களுக்கு - http://www.birdguides.com பரணிடப்பட்டது 2009-12-02 at the வந்தவழி இயந்திரம்
* இந்தியப் பறவைகளைப் பற்றி அறிந்து கொள்ள http://www.birding.in/
* பெண் பேதையுள்ளான் இரை தேடும் காட்சி - யூ டியூபில்
[*தொடர்பிழந்த இணைப்பு*]

| உயிரின வகைப்பாட்டுஇனங்காட்டிகள் |
| --- |
| *Calidris pugnax* | 
* விக்கித்தரவு: Q28122714
* விக்கியினங்கள்: Calidris pugnax
* AFD: Philomachus\_pugnax
* ARKive: philomachus-pugnax
* Avibase: 2DABF98FBEEAB7BB
* BirdLife: 22693468
* BOLD: 745445
* ஈபேர்டு: ruff
* பாசில்வொர்க்சு: 370404
* GBIF: 8250742
* GNAB: ruff
* iNaturalist: 339593
* IUCN: 22693468
* NBN: NHMSYS0021003584
* என்.சி.பி.ஐ: 198806
* NZBO: ruff
* TSA: 13545
* WoRMS: 882950
* Xeno-canto: Philomachus-pugnax

 |
| *Philomachus pugnax* | 
* விக்கித்தரவு: Q26411
* ABA: ruff
* ADW: Philomachus\_pugnax
* BioLib: 8670
* CMS: philomachus-pugnax
* EUNIS: 1206
* Euring: 5170
* Fauna Europaea: 96818
* Fauna Europaea (new): b30e6573-f636-4a6a-9655-ab41cd93a025
* GBIF: 5229387
* IBC: ruff-philomachus-pugnax
* IRMNG: 10189633
* ITIS: 176695
* NZOR: 64ea0a55-8a87-4187-ade7-8d9f60a7849a
* TSA: 13545
* WoRMS: 159046

 |
| *Tringa pugnax* | 
* விக்கித்தரவு: Q28122716
* GBIF: 4408580
* IRMNG: 10558330
* WoRMS: 882951
* ZooBank: EA009FC3-483E-469C-B67A-43C8048D6A70

 |

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* Israel
* United States
* செக் குடியரசு

 |